**Ministru kabineta rīkojuma projekta „Par valsts**

**nekustamā īpašuma nodošanu Zemkopības ministrijas**

**valdījumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Meža likuma 44.panta pirmo daļu valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtajā daļā norādītajam valstij piederošā un piekrītošā meža zeme ierakstāma zemesgrāmatās uz valsts vārda Zemkopības ministrijas personā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums „Riemeru – Silavu meži” (nekustamā īpašuma kadastra Nr.3246 003 0077) 49,8019 ha platībā – Bebru pagastā Kokneses novadā (turpmāk – valsts nekustamais īpašums) ierakstīts Aizkraukles rajona tiesas Zemesgrāmatu nodaļas Bebru pagasta zemesgrāmatas nodalījumā Nr.100000526139 uz valsts vārda Izglītības un zinātnes ministrijas (turpmāk – ministrija) personā. Saskaņā ar Valsts zemes dienesta Kadastra informācijas sistēmas teksta datiem valsts nekustamais īpašums sastāv no divām zemes vienībām – zemes vienības (zemes vienības kadastra apzīmējums 3246 003 0038) 37,1739 ha platībā, tai skaitā 34,4886 ha mežs, un zemes vienības (zemes vienības kadastra apzīmējums 3246 006 0120) 12,6280 ha platībā, tai skaitā 12,3935 ha mežs.Valsts nekustamais īpašums izveidots, ievērojot Ministru kabineta 2013.gada 16.jūlija rīkojuma Nr.324 „Par Vecbebru Profesionālās vidusskolas reorganizāciju” 7.punktā noteikto – nodalot atsevišķā īpašumā meža zemes vienības no nekustamā īpašuma „Valsts Vecbebru lauksaimniecības tehnikums” (nekustamā īpašuma kadastra Nr.3246 006 0110) Bebru pagastā Kokneses novadā. Ministrijas un tās padotībā esošo iestāžu funkciju nodrošināšanai valsts nekustamais īpašums nav nepieciešams.Ministrijas Nekustamā īpašuma un valsts mantas apsaimniekošanas komisijas 2013.gada 18.marta sēdē tika pieņemts lēmums (protokols Nr.146, 5.punkts) atbalstīt valsts nekustamā īpašuma nodošanu Zemkopības ministrijas valdījumā.Atbilstoši Zemkopības ministrijas 2013.gada 1.oktobra vēstulē Nr.8.7-3e/3220/2013 „Par valsts meža zemes pārņemšanu Zemkopības ministrijas valdījumā” minētajam, Zemkopības ministrija un akciju sabiedrība „Latvijas valsts meži” uzskata par lietderīgu valsts nekustamā īpašuma pārņemšanu Zemkopības ministrijas valdījumā Meža likumā noteikto valsts meža īpašuma pārvaldīšanas un apsaimniekošanas funkciju nodrošināšanai.Saskaņā ar Ministru kabineta 2014.gada 25.februāra sēdes protokollēmumu (prot.Nr.12, 8.§) (turpmāk – protokollēmums), netika pieņemts ministrijas iesniegtais Ministru kabineta rīkojuma projekts „Par valsts nekustamā īpašuma nodošanu Zemkopības ministrijas valdījumā” un ministrijai tika dots uzdevums pēc Ministru kabineta 2006.gada 19.septembra noteikumos Nr.776 „Valsts meža zemes atsavināšanas kārtība” un Ministru kabineta 2013.gada 5.marta noteikumos Nr.123 „Noteikumi par parku un mežaparku izveidošanu mežā un to apsaimniekošanu” norādīto dokumentu un informācijas saņemšanas no Kokneses novada pašvaldības sagatavot un noteiktā kārtībā iesniegt izskatīšanai Ministru kabinetā rīkojuma projektu par valsts nekustamā īpašuma nodošanu pašvaldības īpašumā parku un mežaparku ierīkošanai un uzturēšanai.Ņemot vērā, ka Kokneses novada dome 2014.gada 27.augustā ir pieņēmusi lēmumu (sēdes protokola izraksts Nr.12, 5.10.punkts) nepārņemt valsts nekustamo īpašumu Kokneses novada pašvaldības īpašumā, protokollēmuma 2.punktā ministrijai dotais uzdevums ir zaudējis aktualitāti.Ministrija ir sagatavojusi Ministru kabineta rīkojuma projektu „Par valsts nekustamā īpašuma nodošanu Zemkopības ministrijas valdījumā” (turpmāk – rīkojuma projekts) un Ministru kabineta sēdes protokollēmuma projektu „Rīkojuma projekts „Par valsts nekustamā īpašuma nodošanu Zemkopības ministrijas valdījumā”” (turpmāk – protokollēmuma projekts). Rīkojuma projekta mērķis ir mainīt valsts nekustamā īpašuma valdītāju, tādējādi atbrīvojot ministriju no tai neraksturīgas funkcijas – valsts meža zemju apsaimniekošanas – veikšanas, valsts nekustamo īpašumu nododot Zemkopības ministrijas valdījumā.Protokollēmuma projekta 2.punkts paredz atzīt par aktualitāti zaudējušu protokollēmuma 2.punktu, ar kuru ministrijai tika dots uzdevums pēc Ministru kabineta 2006.gada 19.septembra noteikumos Nr.776 „Valsts meža zemes atsavināšanas kārtība” un Ministru kabineta 2013.gada 5.marta noteikumos Nr.123 „Noteikumi par parku un mežaparku izveidošanu mežā un to apsaimniekošanu” norādīto dokumentu un informācijas saņemšanas no pašvaldības sagatavot un noteiktā kārtībā iesniegt izskatīšanai Ministru kabinetā rīkojuma projektu par valsts nekustamā īpašuma nodošanu pašvaldības īpašumā parku un mežaparku ierīkošanai un uzturēšanai. |
| 3. | Projekta izstrādē iesaistītās institūcijas | Ministrija un Zemkopības ministrija. |
| 4. | Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Jautājuma būtība ir saistīta ar valsts nekustamā īpašuma valdītāja maiņu, lai varētu nodrošināt tā pilnvērtīgu un nepārtrauktu pārvaldīšanu, tajā skaitā apsaimniekošanu, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija, Zemkopības ministrija un akciju sabiedrība „Latvijas valsts meži”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Nav |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Rīkojums pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”.Akciju sabiedrība „Latvijas valsts meži” segs izdevumus, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz valsts vārda Zemkopības ministrijas personā. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre I.Druviete

Vizē:

Valsts sekretāre S.Liepiņa

25.09.2014 11:52

818

I.Rozenštoka

67047765, Ilze.Rozenstoka@izm.gov.lv